Hip-Hop danseksamen uitslae
Die volgende leerders het 31 Oktober 2016, aan die TDA Hip-Hop Eksamen deelgeneem. Almal het pragtig presteer en hul vlakke geslaag! Hulle was maar op hul senuwees, maar dit het hulle nie gekeer om hul harte uit te dans met hul eerste eksamen nie. Die uitslae is soos volg:
"Pre-Grade" 1 ontvang 'n 3 wat "All Right!" in Hip-Hop terme is (55 - 70%)
- Dianell Scholtz
- Kesia Brink
- Megan Hobson
'n 2 wat "Way to Go!" beteken (71 - 85%) is aan die volgende toegeken:
- Beané¨ du Plessis
- Herman Diedericks
- Miné¨ Moolman
- Neldus Scholtz
- Riëtte Breedt
- Rozel Scholtz
- Shai-Lynn Peacock en Mienke Geldenhuys ontvang 'n 1 - "Champ!" (86 - 100%)
By "Pre-Grade" 2 ontvang die volgende 'n 3 - "All Right!" (55 - 70%)
- Teohan Fourie
- Wikus Breedt 'n 2 - "Way to Go!" (71 - 85%) vir:
- Brahm Croukamp
- Janco Moolman
- Kyle Peacock
- Nicole Erasmus en dan ontvang Anine Geldenhuys & Rietjie Swanepoel elkeen 'n 1 - "Champ!" (86 - 100%)
Marlene Fourie, het 8 Oktober 2016, tydens die Waterberg rit die SA Skolespan verteenwoordig teen Namibië.
Die SA span wen die span van Namibië Marlene was ook as die kaptein van die SA span gekies.
Met die deelname aan die rit verwerf sy haar SA Skole klere.
Baie geluk Marlene dit is 'n uitstekende prestasie
Marlene Fourie het 1ste gekom met Esmak Orion tydens SANESA kompetisie te Leandra.
Sy word as 1ste reserwe in die SA span gekies en is ook deel van 2015, SA span.
Sy verwerf die hoërskool President toekenning as opvolger. Marlene neem 8 Oktober 2016 te Waterberg teen Namibië deel.
Lucinda Fourie verwerf 2de plek in laerskool SANESA kompetisie.
Sy is 1ste reserwe in laerskool SA span.
Baie geluk julle twee ons is baie trots op julle.
Andries Swart het tydens die vakansie aan die "Sandy Mount Express" 1000 te Fauresmith deelgeneem.
Hy was een van nege ruiters wat met 8 perde vir 8 dae 125km per dag moet aflê.
Die uitdaging met die uithourit is om die 1000km te voltooi en Andries het hom uitstekend van die taak gekwyt. .
Ons is baie trots op ons perderuiters wat aan die Fauresmith uithoutkampioenskap deelgeneem het.
Al die ruiters het die uithourit klaar gemaak. Marlene Fourie se perd het ongelukkig op die laaste dag uitgeval, haar sussie Lucinda Fourie het 1ste geëindig in die kinderruiterklas.
Andries Swart is gekies vir die SA span, Micaela Louw is gekies die die SA Ontwikkelingspan en Marlene Fourie is gekies vir die SA Jongruiterspan.
Marlene Fourie is in die Junior Nasionale span opgeneem wat 24 Augustus 2016 in Walvis teen NamibiÃ« gaan deelneem.
Sy gaan ook die SANESA SA skole span verteenwoordig wat in Oktober teen Internasionale skole spanne deelneem.
Dit wil voorwaar gedoen wees baie, geluk julle twee ons is baie trots op julle.
Andries Swart was verkies vir die Suid Afrikaanse Standaard gewig span wat deelgeneem het teen NamibiÃ« 30 April 2016, tydens die SAIC 2016 kompetisie te Fauresmith.Hy behaal n tweede plek met sy perd El Nize Bint Bianca in n uitstekende tyd van 5:31 oor 120 km. Met die prestasie verwerf hy sy permanente springbok nommer in die uithourit sport. Hy word weer verkies tot die Suid Afrikaanse Standaard gewig span wat gaan deel neem teen NamibiÃ« in Walvisbaai 24 Augustus 2016, met sy perd El Nize Bint Bianca.
Hoërskool Stella is baie trots op ons leerders wat uitblink op ALLE terreine. Baie baie geluk aan Marlene Fourie van die Leniesdeel Uithouritklub, wat as Junior Sportvrou van die Jaar 2015 aangewys is.
Saterdag, 28 Mei het 8 dansers van Annalize Lazenby Dansskool deelgeneem aan die "IFAA Awards" kompetisie in Stilfontein. Hulle het uitstekend presteer deur 4 eerste plekke, 5 tweede plekke en 8 derde plekke te verower. Marichen Scheepers en Bea vd Linden ontvang elk 3 spesiale toekennings, Beané du Plessis 2 en Ria Swanepoel 1. Marichen was die Algehele Junior 3-10 jaar, met Beané in die 2de plek. Bea was die Algehele Senior wenner 11 jaar en ouer.
Vrydag, 15 April 2016, het Shai-Lynn Peacock, Annine Geldenhuys, Antoinette Swanepoel, Enzo Sada, Danel Herholdt en Lize-Mari Erasmus danseksamens gedoen. Almal het uitstekend geslaag - bo 85%. Shai-Lynn het 'n medalje vir ballet en Danel 'n beker vir klopdans ontvang vir uitsonderlike prestasie in hierdie eksamen. Dit word deur die eksaminatrise toegeken.
Ons is baie trots op Ruan en Megan Stander wat laas naweek aan die Vryburg "SACC Senior National Round 1", deelgeneem het.
Ruan eindig 6de algeheel in die "Open Class" met geen agter brieke nie. Megan eindig 1ste in die "Highschool class" seuns & dogters en 14de algeheel.
Vyf van die skool se leerders het Saterdag, 20 Februarie 2016 aan 'n uithourit op Leniesdeel deelgeneem.
GJ Hayward en sy perd Jocel Micka, het 1ste geëindig in die kinderruiter afdeling vir die 80km rit met 'n tyd van 04:14:19.
Lucinda Fourie en haar perd Esmak Sabiaha, het 2de geëindig in die kinderruiter afdeling vir die 80km rit met 'n tyd van 04:16:37.
Marlene Fourie en haar perd Esmak Orion, het 1ste in die Junior afdeling geëindig in die 80km rit met 'n tyd van 03:53:50.
Andries Swart en sy perd Elnize Afire Bey, het 2de geëindig in die Standaard gewig in die 80km rit met 'n tyd van 04:19:09.
Wessel Wessels en sy perd Brown, het 1ste geëindig in die Swaargewig afdeling in die 80km rit met 'n tyd van 04:40:27.
Megan en Ruan Stander is net so hard besig met hul wedrenne.
Verlede naweek het hulle aan die Hopetown 150 deelgeneem. Ruan het 'n 3de plek behaal uit min of meer 30 deelnemers.
Megan het 'n 1ste pek behaal in die damesafdeling en algeheel het sy 13de geëindig.
Baie geluk julle 2 en sterkte met die volgende wedren, wees veilig.